На основу члана 59. став 1. Закона о локалној самоуправи («Службени гласник Републике Србије», број 129/2007 И 83/14 др. закона) и члана 82. и 138. Статута Општине Владичин Хан (Службени гласник Пчињског округа број 21/08 и 8/09 и „Сл. гласник града Врања“, број: 11/13) Скупштина општине Владичин Хан, на седници одржаној дана 22.10.2016. године, донела је

**О Д Л У К У**

**О ИЗМЕНИ И ДОПУНИ ОДЛУКЕ О ОРГАНИЗАЦИЈИ ОПШТИНСКЕ УПРАВЕ ОПШТИНЕ ВЛАДИЧИН ХАН**

**Члан 1.**

У Одлуци о организацији Општинске управе, Општине Владичин Хан („Сл. гласник Пчињског округа“, број: 23/08, „Сл. гласник Града Врања“, број: 23/09 и 15/10), после члана 10А додаје се члан 10Б и гласи:

„Одсек за инвестиције“

Образује се за стручне финансијско материјалне, управно правне, административно техничке и друге послове Општинске управе и то:

-иницирање, израда и спровођење годишњих програма, односно пројеката инвестиција значајних за Општину Владичин Хан.

-пројектовање и праћење реализације буџета за инвестиције,

-предлагање приоритета инвестиција, као и одређивања пројектних задатака са носиоцима,

-координирање послова имовинско-правне припреме планске документације, пројектне документације са надлежним органима и предузећима чији је оснивач Општина.

-координирање и спровођење послова на изради пројектне документације субјектима овлашћеним за израду пројектне и друге документације,

-реализација инвестиција (управљање припрема тендерске документације, надзор),

-координирање активности донатора (владиног и невладиног сектора) и Општине у реализацији инвестиција,

-учествује у припремању и спровођењу поступка јавне набавке израде техничке документације и извођења радова за објекте у складу са Законом и одлукама Скупштине општине којима се уређује област јавних набавки,

--подноси захтев за издавање локацијских услова грађевинске и употребне дозволе за све објекте у којима се као инвеститор или суинвеститор појављује Општина, осим захтева који су у овој области у надлежности јавних комуналних предузећа,

-израђује програм уређивања јавног и осталог грађевинског земљишта,

-врши инвеститорске функције на изградњи и реконструкцији јавног пута, организовања и обављања стручних послова на изградњи, реконструкцији, одржавању и заштити јавног пута, уступања радова на одржавању јавног пута,

- обезбеђује услове за опремање јавног грађевинског земљишта односно обезбеђење услова за изградњу објеката комуналне инфраструктуре и уређења јавних површина у граду и на селу, чији је инвеститор Општина Владичин Хан,

-врши стручни надзор над изградњом, реконструкцијом, одржавањем и заштитом јавног пута,

-планира изградњу, реконструкцију, одржавање и заштиту јавног пута,

-врши геодетско премеравање граница парцела,

-прибавља геолошке, геомеханичке, геодетске и друге подлоге,

-предузима потребне радње ради укњижбе објеката,

-израђује студије и анализе о економској оправданости уређивања грађевинског земљишта за локације које се уступају,

-успоставља базе података неопходне за спровођење инвестиција,

-анализира урбанистичке планове и пројекте.

Одсек за инвестиције доноси финансијски план и план јавних набавки и доноси одлуке о покретању поступка јавних набавки за намене за које су средства обезбеђена у буџету, односно у финансијском плану, у складу са актима Скупштине општине и Општинског већа.

**Члан 2.**

Ова Одлука ступа на снагу наредног дана од дана објављивања у Службеном гласнику Града Врање.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-104/7/2016-01**

**ПРЕДСЕДНИЦА,**

**Данијела Поповић**